થરાદ શહેરના બસસ્ટેશન વિસ્તારમાં હાથમાં કાપડની થેલીઓ સાથે ચાર અજાણી મહિલાઓ શંકાસ્પદ હરકતમાં ફરતી લોકોને જોવા મળી હતી.તેઓ પ્રાથમિક નજરમાં જ પરપ્રાંતીય જણાતી હોઇ તેમની ભાષા સમજવામાં નહી આવતાં તેઓ અત્યારે દેશભરમાં ફેલાઇ રહેલી અફવા પ્રમાણે છોકરાં ઉઠાવી જતી ગેંગની હોવાની વાત પ્રસરતાં પલવારમાં લોકોનું ભારે ટોળું એકઠું થઇ જવા પામ્યું હતું.ટોળાના કોઇ આગેવાનો દ્રારા મહિલાઓની થેલી ચેક કરાતાં તેમાં ગોટે વાળેલાં કપડાં નિકળવા છતાં પણ ટોળાએ ઉશ્કેરણીજનક શબ્દોના પ્રયોગો કરી હોબાળો કરતાં ભારે ઉત્તેજનાનો માહોલ ફેલાવા પામ્યો હતો.